Lavazza

**Luigi Lavazza S.p.A.** () — ყავის პროდუქტების მწარმოებელი იტალიური კომპანია. იგი ლუიჯი ლავაცამ 1895 წელს იტალიის ქალაქ ტურინში დააარსა. ბრენდი თავდაპირველად გამოდიოდა პატარა სასურსათო მაღაზიაში  Via San Tommaso-ს 10-ში. კომპანიას ამჟამად ლავაცას ოჯახის მესამე და მეოთხე თაობა მართავს.

## ყავა 
Lavazza ყავის იმპორტს ახორციელებს მსოფლიოს სხვადასხვა ქვეყნიდან, ბრაზილიიდან, კოლუმბიიდან, გვატემალადან, კოსტა-რიკადან, ჰონდურასიდან, უგანდადან, ინდონეზიიდან, შეერთებული შტატებიდან და მექსიკიდან. მდგრადი წარმოების პრობლემებმა აიძულა კომპანია შეექმნა პროექტი ¡Tierra! — მდგრადი სოფლის მეურნეობის პროგრამა ჰონდურასში, კოლუმბიასა და პერუში, რომელიც მიზნად ისახავს ყავის ხარისხის გაუმჯობესებას, გარემოსა და სამუშაო პირობების გაუმჯობესებასთან ერთად.

ბრენდირებული როგორც „იტალიის საყვარელი ყავა“, კომპანია ირწმუნება, რომ იტალიაში 20 მილიონი ყავის შემსყიდველი ოჯახიდან 16 მილიონი ირჩევს Lavazza-ს.  დღეს მის შეთავაზებებს შორის არის ისეთი პროდუქტები, როგორიცაა: Qualità Oro, Qualità Rossa, Club, Caffè Espresso, Il Perfetto Espresso, Caffè Crema, Gran Aroma Bar, Super Crema, Crema e Gusto, Crema e Aroma, Top Class, Grand'Espresso, Dek (დეკოფეინირებული) და ყავის კაფსულები *A Modo Mio*, „Espresso Point“ და *Lavazza Blue*. ასევე Lavazza აწარმოებს Nespresso-სთვის  თავსებად კაფსულებს (NCC).

## Საცალო 
კომპანია ფლობს მრავალ საცალო ყავის მაღაზიას („Il Caffè di Roma“ და „Espression“). მაღაზიებში იყიდება ტრადიციული ყავის სასმელები, ასევე მთლიანი მარცვლები და დაფქული ყავა სახლის გამოყენებისთვის.

## კომპანია 
მინი| Lavazza-ს რეკლამა: ყავის ტრანსპორტი ინდოჩინეთში
1895 წელს ტურინში, იტალიაში დაარსებულ Lavazza-ს უკვე მეოთხე თაობაა, ამავე სახელწოდების ოჯახი ფლობს და მართავს. მსოფლიოში მეშვიდე ადგილზე მყოფი ყავის მწარმოებლის, Lavazza-ს საბაზრო წილი იტალიის ყავის ბაზრის 36%-ზე მეტის შეადგენს. კომპანიას ჰყავს 3800 თანამშრომელი, შემოსავალმა კი, 2019 წელს 2.24 მილიარდი ევრო შეადგინა. კომპანიას აქვს ექვსი საწარმო, სამი იტალიაში და სამი საზღვარგარეთ და მუშაობს კომპანიების და დისტრიბუტორების მეშვეობით 90-ზე მეტ ქვეყანაში. Lavazza-ს პროდუქციის 46% ექსპორტზე გადის. Lavazza თავის თავს მიაწერს  შერწყმის კონცეფციის შექმნას, „სხვადასხვა გეოგრაფიული ადგილას მოყვანილი სხვადასხვა სახის ყავის შერწყმის ხელოვნების“ გამოგონებას და აცხადებს, რომ ეს მისი ყველა პროდუქტის გამორჩეული თვისებაა. კომპანიას ასევე აქვს 25 წლიანი გამოცდილება კაფსულის ყავის აპარატების წარმოებასა და გაყიდვაში. დღეს, უნივერსიტეტებთან და სამეცნიერო კვლევით ცენტრებთან თანამშრომლობის შედეგად, Lavazza ამ სეგმენტში ოთხ პლატფორმას მართავს. 1979 წელს კომპანიამ დააარსა „ლუიჯი ლავაცას ყავის კვლევის ცენტრი“, რომელიც „ესპრესოს შესწავლას ეძღვნება“ და რომელიც მოგვიანებით  გადაკეთდა ლავაცას სასწავლო ცენტრად, 50-ზე მეტი ყავის სკოლის ქსელად, სადაც 30 ათასი ადამიანი გადის ტრენინგს ყოველწლიურად.

2002 წელს დაფუძნებული ლავაცას ფონდის საქმიანობებს შორის არის პროექტი Tierra, რომელიც Rainforest Alliance-თან თანამშრომლობით ატარებს კვლევებს „საუკეთესო საბოლოო პროდუქტის ხარისხის“ მისაღწევად, ყავის წარმოებაში დასაქმებული ადამიანების ცხოვრების პირობების გაუმჯობესების გზით.

2016 წლის თებერვალში Lavazza-მ Jacobs Douwe Egberts-ისგან შეიძინა ბრენდები: Carte Noire და Merrild.

2017 წლის მაისში Lavazza-მ შეიძინა კანადური Kicking Horse Coffee-ს 80%-იანი წილი.

2019 წელს, PepsiCo-სთან ერთად, Lavazza-მ ევროპის ბაზრისთვის გამოუშვა მზა კაპუჩინო თუნუქის ქილებში.

## სპონსორობა 
2018 წელს Lavazza გახდა საფეხბურთო კლუბ ლივერპულის და ფორმულა 1-ს სარბოლო გუნდის — Williams-ის სპონსორი. (რადგან კომპანია  კანადელი მრბოლელის ნიკოლას ლატიფის პირადი სპონსორია).  

აგრეთვე, 2020 წლის სექტემბერში მიღწეული შეთანხმების საფუძველზე, Lavazza ოფიციალურად გახდა საფეხბურთო კლუბ იუვენტუსის  მიერ მოხმარებული ყავის ბრენდი.

## ოფისები და საწარმოები 
„Luigi Lavazza S.p.A.“ წარმოდგენილია  90-ზე მეტ ქვეყანაში, 20-ზე მეტი ოფისით და საწარმოო ქარხნით იტალიასა და დანარჩენ მსოფლიოში. 

ტურინში, ცოტა ხნის წინ გაიხსნა „ნუვოლა“ —  Lavazza-ს ახალი ოფისი. (პროექტზე  cino Zucchi Architetti-მ იმუშავა). ტურინის გარდა, Luigi Lavazza S.p.A.-ს აქვს კიდევ 12 ევროპული ოფისი და ასევე წარმოდგენილია შეერთებულ შტატებში, ავსტრალიაში, სამხრეთ ამერიკაში, ინდოეთსა (ორი მდებარეობით) და მაროკოში.

ამჟამად, Lavazza Group მოიცავს 21 კომპანიასა და საერთაშორისო ოფისებს, მათ შორის ტურინის ოფის „Nuvola“-ს და San Tommaso 10-ს — იგივე ძველი მაღაზიას Via San Tommaso-ზე, რომელსაც 1800-იანი წლების ბოლოს  ლუიჯი ლავაცა ფლობდა.

Lavazza ჯგუფს 3 ძირითადი საწარმო აქვს იტალიაში: ტურინი, პირველი ისტორიული საწარმო. გატინარაში, სადაც იწარმოება Lavazza A Modo Mio, Lavazza Espresso Point და Lavazza Blue კაფსულები; და პოცილიში, სადაც კომპანია დეკოფეინირებულ ყავას აწარმოებს. სხვა საწარმოები მდებარეობს საფრანგეთში, ინდოეთსა და ბრაზილიაში.

## Კალენდარი 
1991 წლიდან Lavazza უშვებს „Lavazza Calendar“-ს, რომელშიც წარმოდგენილია მოდის ინდუსტრიაში მომუშავე მსოფლიოს რამდენიმე წამყვანი ფოტოგრაფის ნამუშევრები. კალენდარის შეძენა არაა შესაძლებელი. ავტორებს შეადგენენ ენი ლეიბოვიცი 2009 წელს, დევიდ ლაჩაპელი 2002 წელს, ჰელმუტ ნიუტონი 1993 და 1994 წლებში, ელენ ფონ უნვერტი 1995 წელს, ეუჯენიო რეკუენკო 2007 წელს, ერვინ ოლაფი 2005 წელს და პლატონი 2018 წელს.

## გამოყენებული ლიტერატურა 
## გარე ბმულები 
* Lavazza-ს ოფიციალური ვებ – გვერდი
კატეგორია:იტალიური ბრენდები